पाएं अपने शहर की ताज़ा ख़बरें और फ्री ई-पेपरडाउनलोड करें
रोडवेज सब डिपो में श्रमिक दिवस व श्रीगुरु तेग बहादुर साहिब के प्रकाश पर्व के मौके पर कार्यक्रम किया गया। इसमें गुरु तेग बहादुर जी को श्रद्धा सुमन अर्पित करते नमन किया। कार्यक्रम में सुनील बौद्ध ने कहा कि विभाग द्वारा चालकों, परिचालकों एवं निरीक्षण दलों को सेनिटाइजर व मास्क उपलब्ध न करवाना कर्मचारियों के जीवन से खिलवाड़ है।
इस ओर सरकार को ध्यान देना चाहिए। उन्होंने कहा कि श्रमिक दिवस के अधिकार बाबा साहेब डॉ. भीमराव अंबेडकर की देन हैं। उन्होंने मजदूर एवं कामगारों के हित में 12 घंटे काम करने के समय को घटाकर आठ घंटे करवाया। विनोद शर्मा ने मजदूर विरोधी लेबर कोड व किसान विरोधी कानून वापस लेने की मांग उठाई। रणधीर सिंह प्रधान द्वारा सरकार से मांग की गई कि सभी को स्वास्थ्य सेवा, घरेलू व असंगठित क्षेत्र के श्रमिकों को सामाजिक सुरक्षा सुनिश्चित करने के साथ साथ उन्हें 75 हजार रुपये प्रति माह आर्थिक सहायता व परिवार को मुफ्त राशन देने का प्रबंध किया जाए। इसके अलावा संजय कश्यप द्वारा निजीकरण और निगमीकरण एवं कोविड के नाम पर वेतन कटौती करने के प्रयास की निंदा की गई।
इस मौके पर निरीक्षक बलदेव सिंह, पवन, रणबीर सिंह, हवा सिंह, अमरेश कुमार, प्रेम कुमार, रविंद्र, विजय पाल, सुरेश सैन, बलराज, सुशील, सुनील, बलवान, सतपाल, सज्जन सिंह, राम तीर्थ रंगा, अनार सिंह, जसवंत लाल रंगा, रामकुमार, ईशम सिंह व बलजीत सहित कई कर्मचारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn